Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**VUKOVARSKO SRIJEMSKA ŽUPANIJA**



**OPĆINA TOVARNIK**

**OPĆINSKO VIJEĆE**

KLASA: 024-03/25-01/14

URBROJ: 2196-28-02-25-01

Tovarnik, 22. rujna 2025.

Temeljem članka 119. Zakona o proračunu („Narodne novine“ broj 144/21) i članka 31. Statuta Općine Tovarnik ( Službeni vjesnik Vukovarsko-srijemske županije br. 3/22, 9/25 ), Općinsko vijeće Općine Tovarnik na svojoj 5. sjednici održanoj dana 22. rujna 2025. godine, na prijedlog općinskog načelnika, donosi

**ODLUKU**

**o kratkoročnom zaduženju Općine Tovarnik**

**I.**

Odobrava se kratkoročno zaduživanje – revolving kredit, dopušteno prekoračenje po transakcijskom računu, Općine Tovarnik kod poslovne banke – Croatia banka d.d., do iznosa od 265.000,00 Eur (eura) prema uvjetima banke kreditora, na rok od 12 mjeseci od potpisa ugovora.

**II.**

Općina Tovarnik zadužiti će se po sljedećim uvjetima:

* Iznos zaduženja: max. 265.000,00 Eur
* Vrsta kredita: revolving kredit
* Kamatna stopa: 3,80 % godišnje
* Jednokratna naknada za obradu kredita: 0,4 % odobrenog iznosa kredita
* Instrumenti osiguranja naplate: zadužnica korisnika kredita.

**III.**

Kratkoročni kredit će se koristiti za premošćivanje jaza nastalog zbog različite dinamike priljeva sredstava i dospijeća obveza za provedbu investicijskih i EU projekata.

**IV.**

Ovlašćuje se Općinski načelnik da sklopi Ugovor o kreditu iz točke 1. ove Odluke te izda potrebna osiguranja plaćanja sukladno uvjetima kreditora.

**V.**

Ova odluka stupa na snagu prvog dana od dana objave u „Službenom vjesniku“ Vukovarsko-srijemske županije.

**PREDSJEDNIK OPĆINSKOG VIJEĆA**

Dubravko Blašković